时间:2018-08-10 17:06:44 来源:德宏团结报
Moi shong de, gaang ga e gaida yan nu mi nga ma ai da. Shannu go hkauhting hkauna galo sha nna nga pra ma ai da. Lani mi hta gasha Ma Gam wa go hkauna galo manap hkon mat wa ai shaloi, ganu hpe: “Nu e, ngai hpe manap shat sa gun jo yo.” ngu tsun htet kau da u ai da. Ganu go gasha hpe jahpot shat gun jo sa wa yang, gasha go ganu hpe ning nga hkap jen ai:“Bungli no galo nga yang me shat sa gun jo ai go!”ngu nna ganu hpe hkap gayat dat nu ai da.
Hpang jahpot ganu myit ai go, ya ten go ngai sha bungli hkring sa na sai ngu nna gun sa wa jo yang, gasha go ya den e she shat sa gun jo ai go ngu nna ganu hpe bai hkap gayat ai da. Rai yang masum ya jahpot go shi bungli galo nga yang Kahka langai mi makau na hpun dumra langai ko sa dung nga ai, Kahka gasha ni shi galau ton ai hkauna ga ko na shingtai htingko rim la nna Kahka ganu hpe wa hpai jo ai mu la ai majo, daihpot nu shat gun jo sa wa ai jang go, ngai nang hpe hkap tau la na ngu nna hkyem nga u ai, gasha go ganu sa wa ai mu jang ganu hpang de kagat sa wa u ai, ganu bai myit la lu ai go shawoi pyi no hkap gayat ai go, dahpot go hkap sat kau hkyem kun nga ai myit hte hka de gum hton bang mat sai da. Shingrai gasha go ganu a moimang hpe hkan sai yang e, ganu a moimang n mu sai mat nu ai, hpuntong langai mi mu masop ai majo dai hpe ganu a moimang shatai nna, nta de la wa sai da. Shingrai nta ko nu re ngu nna wa jo jau sai da, shat sha shagu ganu hpe shong jo kau nna nta masha ni bai sha ai da, galang mi gasha wa pru hkom mat ai laman hta, madu jan go atsom n chye nna hpun dai hte chyinghka madi kau u ai, shing rai ganu go gasha hpe yup mang ko sa tsun ai, ma e ngai nam go ngai hpe chyingh madi shatai kau kau rai nga ai ngu nna tsun dan u ai, gasha wa nta du wa nna madu jan hpe tsun ai, ya hpang de galoi mung hpun tong dai hte chyinghka madi hkum shatai kau ya sa, shi go ngai na nu re ngu nna tsun dan nna nta nhku ko wa ton nna jo jau masai da.
Shing rai Miwa ni go gaji gawoi ni hpe nta ko shaning shagu aten gaja jahtuk la nna jo jau ma ai, Jinghpo ni go si ten garai n du yang amyu myu rai si mat ai ni hpe tinang a nta na gumgun gumhpai rai sai ngu nna jo jau ai nga nna tsun ma ai. Hpun hpe jo jau ai go, ya daini du hkra Sam Jinghpo Miwa n ginhka ai jo jau ai labau shang ai hku nna jo jau sa wa ai re, yong chye la ga lo……
zho_Hans kac_Latn kac_Latn kac_Latn